สวัสดีค่ะ พอดีประจำเดือนได้เริ่มมาเมื่อวันที่16/12 ซึ่งมาปริมาณปกติ แต่วันนี้17/12 อยู่ดีๆช่วงบ่ายก็มามากกว่าปกติ คือผ้าอนามัยชุ่มเลยค่ะ แถมมีลิ่มเลือดออกมาก้อนใหญ่ ต้องเปลี่ยนผ้าอนามัยแทบทุกๆ1-2ชม. ตอนนี้กังวลมากเลยค่ะ ประจำเดือนไหลเยอะมากไหลตลอดเวลา ทั้งๆที่ไม่เคยมาเยอะขนาดนี้เลย แถมมีอาการปวดบีบท้องน้อย ปวดหลังและมีอาการเพลียร่วมด้วย ปกติประจำเดือนมาไม่เคยมีอาการปวดท้องหรืออื่นๆเลยค่ะ รบกวนคุณหน่อยนะคะ อยากทราบว่าเราจะเป็นอะไรรึเปล่า
สวัสดีค่ะ การมีประจำเดือนมามากผิดปกติ คือมาเกิน 5 ผ้าอนามัยชุ่มต่อวัน หรือทำให้รู้สึกซีด เพลีย อาจมีสาเหตุมาจาก-เนื้องอกมดลูก-ฮอร์โมนที่สร้างจากรังไข่ไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่ที่สร้างฮอร์โมน-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ซีด เพลีย ควรรีบไปพบแพทย์